Hans J. Røsjorde

Hans Johan Røsjorde (født 1941) er en norsk politiker (FrP) og lektor. Han var fylkesmann (statsforvalter) i Oslo og Akershus 2001–2011.  

Røsjorde tok examen artium ved Ris skole i Oslo i 1960. Han fullførte hovedfag i marinbiologi (cand real.) ved Universitetet i Oslo i 1970 med hovedfagsoppgave om algevegetasjonen i LarviksdistriktetHans Johan Røsjorde  Hovedoppgave i biologi - Universitetet i Oslo, 1970 Han var lektor ved Breidablikk ungdomsskole i Sandefjord 1970–1972 og ved Stord gymnas til 1987.NTB 23.10.1991

Han var stortingsrepresentant for FrP Hordaland 1987–2001 og var lagtingspresident 1989–1993 og visepresident i Stortinget 1997–2001. Han var også leder av Stortingets forsvarskomite i 12 år, fra 1989 til 2001.80 års omtale i Aftenposten 11. november 2021 Fra oktober 2013 til juni 2015 var han statssekretær i Erna Solbergs regjering.regjeringen.no Nye statssekretærer 25.10.2013 

I 1998 ble Røsjorde utnevnt som fylkesmann for Oslo og Akershus etter Kåre Willoch, og tiltrådte denne stillingen 1. november 2001 etter at stortingsmandatet var avsluttet. Han ble avløst av Valgerd Svarstad Haugland i 2011.Fylkesmannen i Oslo og Akershus' hjemmeside 

Hans J. Røsjorde har i tillegg militær utdannelse og tjeneste i perioden 1962 til 1990. Røsjorde var også offiser i Heimevernet (HV), og tjenestegjorde som områdesjef (kompanisjef) i Stord HV-område fra 1974 til 1990. Fra 1982 fikk han kapteins grad. Han var president for Norske Reserveoffiserers Forbund fra 2002 til 2006. Han har også vært medlem av NATO-parlamentet (1989–2001).

 Utmerkelser 
Hans J. Røsjorde er kommandør av St. Olavs Orden (2012).«Utnevnelser til St. Olavs Orden», kongehuset.no. Besøkt 3. desember 2012..Han er også tildelt Heimevernets fortjenstmedalje «Røsjorde, Hans J.», stortinget.no., Kongehusets 100-årsmedaljeÅrsrapport 2005 (s. 48), Det kongelege hoff., Norske Reserveoffiserers Forbunds hederstegnNye æresmedlemmer, nrof.no, besøkt 9. november 2022., Finlands Reserveofficers Forbunds Fortjenstmedalje i Gull og Danmarks Reserveoffiser Forenings Hederstegn.

 Referanser 

 Litteratur 

 Eksterne lenker 


Kategori:Statssekretærer i Regjeringen Solberg
Kategori:Statssekretærer fra FrP
Kategori:Stortingsrepresentanter fra FrP
Kategori:Stortingsrepresentanter for Hordaland
Kategori:Stortingsrepresentanter 1985–1989
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Stortingsrepresentanter 1997–2001
Kategori:Fylkesmenn i Oslo og Akershus
Kategori:Norske kapteiner
Kategori:Marinbiologer
Kategori:Personer fra Larvik kommune
Kategori:Kommandører av St. Olavs Orden
Kategori:Lagtingspresidenter